
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 27 septembrie 2004

Nr.29/227

R A P O R T

asupra proiectului de Lege pentru aprobarea Ordonanţei Guvernului nr.56/2004 privind prorogarea termenului prevăzut la art.II din Ordonanţa de urgenţă a Guvernului nr.78/2003 pentru modificarea şi completarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice ,,Gheorghe Ionescu-Şişeşti,,

1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, cu adresa nr.P.L.X.515 din 8 septembrie 2004, Comisia pentru învăţământ, ştiinţă, tineret şi sport a fost sesizată spre dezbatere şi avizare pe fond cu proiectului de Lege pentru aprobarea Ordonanţei Guvernului nr.56/2004 privind prorogarea termenului prevăzut la art.II din Ordonanţa de urgenţă a Guvernului nr.78/2003 pentru modificarea şi completarea Legii nr.290/2002 privind organizarea şi funcţionarea unităţilor de cercetare-dezvoltare din domeniile agriculturii, silviculturii, industriei alimentare şi a Academiei de Ştiinţe Agricole şi Silvice ,,Gheorghe Ionescu-Şişeşti,,.

Proiectul de lege a fost avizat de Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi. De asemenea, Comisia a avut în vedere avizul Consiliului Legislativ.

Proiectul de lege  vizează prelungirea termenului de organizare şi funcţionare  a unităţilor de cercetare-dezvoltare din domeniile agriculturii, silviculturii, industriei alimentare, până la data de 1 decembrie 2004 pentru a permite fundamentarea temeinică şi legală a funcţionării şi reorganizării unităţilor de cercetare – dezvoltare din domeniu.

2. În raport de obiectul şi conţinutul său,  proiectul de lege face parte din categoria legilor ordinare, potrivit prevederilor art.73 din Constituţia României, republicată.

3. La lucrări au fost prezenţi 20 deputaţi din totalul de 28 membri ai Comisiei. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor, dl.Mircea Tobă – A.S.A.S.

4. Proiectul de lege a fost adoptat de Senat.

În urma dezbaterii în şedinţa din 22 septembrie 2004, Comisia, cu unanimitate de voturi, aprobă proiectul de lege în forma adoptată de Senat.

